બીજા દિવસે સવારે કામની વહેંચણી મુજબ તેમણે શરૂઆત કરી દીધી. ઈયાને પોતાની ઓફિસની વ્યવસ્થાઓ ગોઠવવા માંડી. વિલી અને જેમ્સે વિઝા એપ્લિકેશન માટેની જરૂરી કાર્યવાહી શરૂ કરી દીધી. આર્થર મૅક્લિન વિશે શક્ય તમામ વિગતો માટેના સત્તાવાર અને લેટેસ્ટ ડોક્યુમેન્ટ્સ માટે ફરીથી નોબેલ રેકર્ડ ઓફિસમાં જવું પડે તેમ હતું. પરંતુ આ વખતે એ ફેરો આસાન હતો. કારણ કે ક્ષેમપાલે જરૂરી માર્ગદર્શન આપી દીધું હતું.